Az MTV Video Music Award a legjobb csapatvideóért díjat az első MTV Video Music Awardson adták át. 2007-ben Legjobb Csapat néven került átadásra, mivel nem egy adott videót értékeltek, hanem az adott csapat éves teljesítményét. 2008-ban, amikor a VMA visszatért eredeti formájához, a kategóriát megszüntették (annak ellenére, hogy az egyik legfontosabbnak tartották). A díjat legtöbbször (háromszor) a No Doubt kapta meg, míg a legtöbbször (hétszer) a U2-t jelölték. A díjat utoljára a Fall Out Boy kapta meg.